Deadly Friend

Deadly Friend () 1986ko beldurrezko film bat da, Wes Craven estatubatuar zinema zuzendariak zuzendua. Diana Henstell idazlearen Friend (1985) eleberrian oinarrituta dago. Matthew Laborteaux, Kristy Swanson, Michael Sharrett eta Anne Twomey aktoreek antzeztu zuten.

Argumentua 

AEBetako Mendebalde Ertaineko hiri batera Paul Conway (Matthew Swanson) mekanika eta matematikan oso jaioa den nerabea iritsi berri da. Harekin batera Jeannie (Anne Twomey) ama eta Paulek berak egin eta gizakien antzeko jarrerak dituen robota ere ailegatu eta bizi dira.

Berehala bere etxe aurrean bizi den Samantha (Kristy Swanson) neska gaztearen lagun egingo da, baina haren aita alkoholikoak (Richard Marcus) jipoitu ostean hil egingo da. Paulek Samantharen heriotza onartu nahi ez, hura berpizteko aukera ikusi eta neskaren gorpuan robotaren burmuina txertatuko du, baina neska berpiztuak sekulako jokaera bortitz eta hiltzailea izango du.

Aktoreak 
 Matthew Laborteaux: Paul Conway
 Kristy Swanson: Samantha Pringle
 Michael Sharrett: Tom Toomey
 Anne Twomey: Jeannie Conway
 Richard Marcus: Harry Pringle
 Anne Ramsey: Elvira Parker
 Lee Paul: Volchek sarjentua
 Charles Fleischer: BB (ahotsa)
 Russ Marin: Johanson doktorea

Kanpo estekak 
 IMDBko fitxa irakurgai 

Ameriketako Estatu Batuetako filmak
Beldurrezko filmak
Zientzia-fikziozko filmak
Nerabe filmak
Robotei buruzko filmak
Zientzialari eroei buruzko filmak
Liburuetan oinarritutako filmak
1980ko hamarkadan girotutako filmak